recursal/SuperWikiNEXT-32B huggingface dataset:
குழந்தைக் கவிராயர் கிபி 18ஆம் நூற்றாண்டைச் சேர்ந்த புலவர். அப்போதைய இராமநாதபுரம் மாவட்டம் தற்போதைய சிவகங்கை மாவட்டம் மிதிலைப்பட்டியைச் சேர்ந்தவர். இவரது தந்தை மங்கைபாகக் கவிராயர் ஆவர்.

### இருப்பிடம்

இவருடைய முன்னோர்கள் தொண்டை நாட்டில் உள்ள மாமல்லபுரத்தில் இருந்தவர்கள். இவர்களின் பூர்வீகம் சிதம்பரம் அருகில் உள்ள மல்லையூர் என்கிற கொல்லிமலை என்கிற கருத்தும் முன்வைக்கப்படுகிறது. முன்னோரில் ஒருவரான சிற்றம்பலக் கவிராயர் என்பவர் வெங்களப்ப நாயக்கர் என்பவர் மீது ஒரு குறவஞ்சி பாடி மிதிலைப்பட்டியை மடப்புறமாகப் பெற்றார். பிறகு அங்கேயே இவர் மரபினர் வாழ்ந்து வந்தனர்.

### புலமை

இவரது தந்தையாகிய மங்கைபாகக் கவிராயர் நத்தம் பெரு நிலக்கிழாராகிய இம்முடிலிங்கைய நாயகர் மகனார் சொக்க லிங்க நாயக்கர் மீது வருக்கக் கோவை என்னும் நூலைப்பாடி பூசாரிப்பட்டி என்னும் ஊரைப் பெற்றார். ஒருமுறை, தாண்டவராயப்பிள்ளை இவருக்கு ஆயிரங்கலம் நெல் நன்கொடை வழங்கியதாகத் தெரிகிறது. இவர் தாண்டவராயப்பிள்ளையின் தமையன் இராமகிருஷ்ணப் பிள்ளையையும், நத்தம் பெருநிலக்கிழாரையும், புதுக்கோட்டை அரசர் திருமலைத் தொண்டைமானையும் தனிப்பாடல்களால் பாடியுள்ளார்.

ஒருமுறை, இவர் நத்தம் பெருநிலக்கிழாரிடம் சென்று விட்டுத் தம் பல்லக்கில் ஏறி சிங்கம் பிடாரி (சிங்கம்புணரி) என்னும் ஊர் வழியாக வந்தார். அடுத்த ஊருக்குச் செல்ல எண்ணிய சில அந்தணப் பெண்கள் அப்பல்லக்கைத் தொடர்ந்தனர். பல்லக்குச் சிறிது முந்தவே கள்வர்கள் அந்தணப் பெண்களை வழிமறித்துத் துன்பப்படுத்தி நகைகள் தாலி முதலிய வற்றைக் கைப்பற்றினர். துயரம் அடைந்த அப்பெண்டிர் நடந்ததைக் கவிராயரிடம் கூறினர். கவிராயர் அவ்வூரில் உள்ள ஐயனார் மீது அண்டர் தொழும்' என்று தொடங்கும் செய்யுளைப் பாடினார். உடனே ஐயனார் அருளால் கள்வர்களுக்குக் கண்பார்வை இல்லாமல் போய்விட்டது என்றும், அவர்கள் அச்சமடைந்து திருடிய நகைகளை அவ்வூர் அதிகாரியிடம் கொடுத்துப் பிழைபொறுக்க வேண்டினர் என்றும் கூறுவர்.

### எழுதிய நூல்கள்

மான்விடுதூது, தனிப்பாடல்கள். இது சிவகங்கைச் சமத்தானப் பிரதானியான தாண்டவராயப் பிள்ளை மீது பாடப் பெற்றது.

1. 1 2 3   *தமிழ்ப்புலவர் வரலாற்றுக் களஞ்சியம் (Biographical Dictionary of Tamil Men of Letters) பகுதி II (க - ச)*.
2. 1 2  முனைவர் எம்.எஸ். ஸ்ரீலக்ஷ்மி. *மிதிலைப்பட்டிக் கவிராயர்கள் வாழ்வும் வாக்கும்*. சிங்கப்பூர்: தருமு பதிப்பகம்.
**நதியா** (பிறப்பு: அக்டோபர் 24, 1966) தமிழ்த் திரைப்பட நடிகை ஆவார். இவரது இயற்பெயர் *சரீனா அனூஷா மோய்டு* ஆகும். 1984-94 காலகட்டத்தில் கதாநாயகியாகவும், பின்னர் 2004 முதல் தற்போது வரை துணைப் பாத்திரங்களிலும் நடித்து வருகிறார். தமிழில் பூவே பூச்சூடவா என்ற திரைப்படத்தின் மூலம் அறிமுகமானார். இவர் தமிழ் மற்றும் மலையாள மொழிப் படங்களிலும் நடித்துள்ளார்.

நதியா தமிழ்ப் படங்களில் நடித்து ரசிகைகளின் மனதில் இடம் பெற்று தாக்கத்தை ஏற்படுத்தியவர். இவர் கதாநாயகியாக நடித்த கால கட்டங்களில் எந்தப் பொருளை எடுத்தாலும் நதியாவின் பெயர் சொல்லிவிற்கும் அளவிற்கு பிரபலமாக இருந்தார் - நதியா வளையல், நதியா செருப்பு, நதியா புடவை நதியா பெண்கள் சைக்கிள் ஆகியவையாகும்.

நீண்ட இடைவெளிக்குப் பிறகு எம். குமரன் சன் ஆஃப் மகாலட்சுமி என்ற தமிழ்த் திரைப்படத்தில் மீண்டும் அறிமுகமானார் , மேலும் அவரது நடிப்புக்கு விமர்சன ரீதியான பாராட்டையும் பெற்றார். 2008 ஆம் ஆண்டில், அவர் ஆரோக்யா பால் மற்றும் தங்கமயில் ஜூவல்லரியின் பிராண்ட் தூதராக கையெழுத்திட்டார். ஜெயா டிவியில் நடிகை குஷ்பூவுக்கு பதிலாக ஜாக்பாட் என்ற பிரபலமான தொலைக்காட்சி நிகழ்ச்சியை நதியா தொகுத்து வழங்கினார். 2013 ஆம் ஆண்டில், தெலுங்கு திரைப்படமான மிர்ச்சியில் நடிகர் பிரபாஸின் தாயாகவும், அத்தாரிண்டிகி தாரேதியில் ஒரு பிடிவாதமான அத்தையாகவும், அவர் நடித்த இரு பாத்திரங்களுக்கும் விமர்சன ரீதியான பாராட்டுகளைப் பெற்றார்,. 2013 ஆம் ஆண்டில் அத்தாரிண்டிகி தாரேதியில் நடித்ததற்காக சிறந்த துணை நடிகைக்கான நந்தி விருதைப் பெற்றார்.

தொழில்
------

மலையாளத் திரைப்படத்தில் மோகன்லால் மற்றும் பத்மினியோடு இணைந்து *நோக்கத்த தூரது கண்ணும் நட்டு* (1984)இல் நதியா என்ற பெயரில் அறிமுகமானார். இத்திரைப்படத்தின் மூலம் இவர் சிறந்த நடிகைக்கான பிலிம்பேர் விருது - மலையாளத்தில் பெற்றார். இத்திரைப்படம் மீண்டும் தமிழில் பத்மினியோடு பூவே பூச்சூடவா(1985)இல் அறிமுகமானார். நதியா கூற்றுப்படி, 1986ஆம் ஆண்டு இந்திய தமிழ் -மொழி காதல் நாடகத் திரைப்படம் மணிரத்னம் எழுதி இயக்கிய, மற்றும் வெங்கடேஸ்வரன் தயாரித்த மௌன ராகம் திரைப்படத்தில் ரேவதி கதாபாத்திரத்தில் நடிப்பதாக இருந்தது. ஆனால் முந்தைய திரைப்படக் கடமைகள் காரணமாக மறுத்துவிட்டார்.

1990 களின் நடுப்பகுதியில், அவர் லண்டனுக்குத் திரும்புவதற்கு முன்பு, ஒரு நடிகையாக ஒரு சுருக்கமான மறுபிரவேசம் செய்தார்.

குடும்ப வாழ்க்கை
----------------

இவரின் தந்தை மோய்டு இஸ்லாம் மதத்தையும், தாயார் லலிதா இந்து மதத்தைச் சேர்ந்தவர்கள் ஆவார். இவர் தமிழ், மலையாளம், மராட்டி, ஆங்கிலம் ஆகிய மொழிகளில் பேசும் திறன் பெற்றவர்.[] இவர் மராட்டியரான சிரீஸ் காட்போல் என்பவரை 1988 ஆம் திருமணம் செய்துக்கொண்டார். இவர்களுக்கு சனம், ஜனா என இரண்டு பெண் குழந்தைகள் உள்ளனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". Archived from the original on 2017-02-02. பார்க்கப்பட்ட நாள் 2018-03-04.
2. ↑  "Nadhiya gets a dream role".. 24 May 2008. Archived from the original on 25 மே 2008. பார்க்கப்பட்ட நாள் 10 September 2012. `{{cite web}}`: External link in ``|publisher=`` (help)
3. ↑

வெளி இணைப்பு
------------

நதியா ஐ.எம்.டி.பி இணையத்தளத்தில்
**ஆக்கர் பண்பாடு** அல்லது ஆக்கர் இயக்கம் (Maker Culture) என்பது தானே செய்தல் பண்பாடு (DIY Culture), கொந்தர்கள் பண்பாடுகளின் (Hacker Culture) நீட்சியாகவும், கலைகளும் கைவினைத் தொழில்கள் இயக்கத்தின் (Arts and Crafts) மீள் உருவாக்கம் ஆகவும் உருவாகிவரும் ஒரு தற்கால உப பண்பாடு அல்லது இயக்கம் ஆகும். ஏற்கனவே உள்ள பொருட்களை பழுது பார்த்தல்/திருத்துதல், மாற்றியமைத்தல், மீள் பயன்படுத்தல், புதிய பொருட்களை ஆக்குதல், கட்டற்ற முறையில் இந்த நுட்பங்களை அறிவைப் பகிர்ந்துகொள்ளல் இந்தப் பண்பாட்டின் உத்வேகமாகாக இருக்கின்றது. இந்தப் பண்பாட்டில் ஈடுபாடு உடையவர்கள் மின்னணுவியல், தானியங்கியியல், முப்பரிமாண அச்சாக்கம், கருவிகள் உருவாக்கம் போன்ற பொறியியல் துறைகள் சார்ந்த செயற்திட்டங்களிலும், மரவேலை, உலோகவேலை போன்ற மரபுர்சார் தொழிற்கலைகள் சார்ந்த செயற்திட்டங்களிலும் ஈடுபாடு காட்டுகின்றார்கள். இந்தப் பண்பாட்டை ஐக்கிய அமெரிக்க படைத்துறை, சீன அரசு போன்றவை தமது தேவைகளுக்கு ஏற்ப செதுக்கு அல்லது பயன்படுத்தி வருவதாக விமர்சிக்கப்பட்டுள்ளது.

மேற்கோள்கள்
-----------

1. 1 2  Evgeny Morozov (13 சனவரி 2013). "Making It". The New Yorker. பார்க்கப்பட்ட நாள் 18 மார்ச் 2017. `{{cite web}}`: Check date values in: `|accessdate=` (help)
**நளினி சந்திரன்** (*Nalini Chandran*) 1978-இல் அரி சிறீ வித்யா நிதி பள்ளியினை நிறுவிய இந்தியக் கல்வியாளர் ஆவார்.

இளமை
----

நளினி சந்திரன் கேரளாவின் பாலக்காட்டில் உள்ள செர்புளச்சேரியில் பிறந்தார். இவர் பேராலய & ஜான் கானான் பெண்கள் பள்ளி மற்றும் மும்பை எல்பின்சுடோன் கல்லூரியில் படித்தார். இவர் ஒரு தகுதி வாய்ந்த நடனக் கலைஞர், நடன இயக்குநர், நாடக கலைஞர் மற்றும் குழந்தைகளுக்கான கதைகளை எழுதுபவர். இவர் படைத்தளபதி சந்திரனை மணந்தார். இந்த இணையருக்கு தீப்தி மேனன், நீமா வர்மா மற்றும் பாவனா நாயர் ஆகிய மூன்று மகள்கள் உள்ளனர். கேரள மாநிலம் திருச்சூரில் வசித்து வருகிறார்.

பணி
---

நளினி சந்திரன் இந்தியத் தரைப்படையில் பணிபுரிந்த தனது கணவருடன் இந்தியாவில் பல பள்ளிகளில் பணிபுரிந்தார். இந்தியா முழுவதும் உள்ள இராணுவ நல மையங்களில் தீவிரமாகப் பங்கேற்றார். பல ஆண்டுகளாக, நளினி பல்வேறு பள்ளிகளில் ஆங்கிலம் மற்றும் வரலாறு பாடங்களைக் கற்பித்துள்ளார். 1983ஆம் ஆண்டில், இவரது கணவர் இந்தியத் தரைப்படையிலிருந்து முன்கூட்டியே ஓய்வு பெற்றார். மேலும் இவரது வற்புறுத்தலின் பேரில், இவர் அரி ஐறீ வித்யா நிதி பள்ளியை நிறுவினார்.

நளினி 1983 முதல் 1995 வரை மற்றும் 1999 முதல் 2000 வரை இரண்டு முறை அரி சிறீ வித்யா நிதி பள்ளியின் முதல்வராக பணியாற்றினார். தற்போது, நளினி அரி சிறீ வித்யா நிதி பள்ளியின் இயக்குநராகத் தொடர்கிறார். மேலும் இப்பள்ளியின் செயல்பாட்டை மேற்பார்வையிட்டு வருகிறார். இவர் திருச்சூரில் உள்ள சாந்தீபனி வித்யா நிகேதனின் கெளரவ இயக்குநராகவும், கேரளாவில் உள்ள கலாச்சார அறக்கட்டளையான 'தாலம்' தலைவராகவும் உள்ளார்.

விருதுகள்
---------

நளினி 2005-இல் தி ரங்கோஜ்வாலா விருது விருதினையும், 2009-இல் சிறந்த கற்பித்தலுக்கான குருவர் விருதினையும், 2013ஆம் ஆண்டு நடனத்தில் சிறந்து விளங்கியதற்காகக் கேரள சங்கீத நாடக அகாதமி விருதினையும், திரிச்சூர் மருத்துவ சங்கம் வழங்கிய சாசனம் விருது மற்றும் *மனோரமா-ஏர் இந்தியா போல்ட்* விருதினையும் பெற்றுள்ளார். நளினி திரோசியோ விருதை வென்ற கேரளாவைச் சேர்ந்த முதல் பெண் ஆவார்.

மேற்கோள்கள்
-----------

1. 1 2 3 4 5 6  thpar (2005-12-30). "Young World : Teacher par excellence — educationist of worth". *தி இந்து*. Archived from the original on 2007-09-30. பார்க்கப்பட்ட நாள் 2016-11-23.
2. ↑  incrediblewomenofindia (2015-03-29). "NALINI CHANDRAN". *Incredible Women Of India*. பார்க்கப்பட்ட நாள் 2016-11-23.
3. 1 2  "Kerala / Thrissur News : Award for eminent educationist". *தி இந்து*. 2005-12-22. பார்க்கப்பட்ட நாள் 2016-11-23.
[*தொடர்பிழந்த இணைப்பு*]
4. ↑  "Gurupooja, Awards, Kerala Sangeetha Nadaka Akademi, Culture Department". *www.keralaculture.org*. பார்க்கப்பட்ட நாள் 2016-11-23.
5. ↑  Keralam, Haindava (2005-12-18). "Smt. Nalini Chandran wins the Dorezio Award" (in en-US). *Haindava Keralam*. .
**இலலிதா வெங்கட்ராம்** (*Lalita Venkatram*-1909 – 1992), என்பவர் ஓர் இந்தியக் கருநாடக இசைப் பாடகரும் வீணை இசைக் கலைஞரும் ஆவார். இவர் தமிழ்த்திரைப்பட முதல் பின்னணி பாடகியும் மும்பையில் உள்ள *அனைத்திந்திய வானொlலியின்* முதல் இசைக் கலைஞரும் ஆவார்.

இளமை
----

இலலிதா, தமிழ்நாட்டின் திருவண்ணாமலையில், மணவாசி வி. இராமசுவாமி ஐயர் மற்றும் சுப்புலட்சுமி ஆகியோரின் மகளாகப் பிறந்தார். இவரது தந்தை பொதுப்பணித்துறை பொறியாளர் மற்றும் இசையமைப்பாளர் ஆவார்.

தொழில்
------

இலலிதா இந்தியாவிலும் இலங்கையிலும் இசைக் கச்சேரிகளை நிகழ்த்தினார். 1935 குவெட்டா பூகம்பத்திற்குப் பிறகு இவர் கொழும்பில் ஒரு நிதியுதவிக்காக நிகழ்ச்சி ஒன்றை நடத்தினார். மும்பை அனைத்திந்திய வானொலியின் முதல் கருநாடகப் பாடகி என்ற பெருமையினை இவர் பெற்றார். ஏனெனில் இவர் 1933-இல் இந்த நிலையத்தின் முதல் ஒலிபரப்பில் பாடினார். ஆவிச்சி மெய்யப்பனின் *நந்தகுமார்* (1938) திரைப்படத்தில் நடிகை ஒருவருக்காகப் பாடல் ஒன்றைப் பாடினார். இதன் மூலம் தமிழ்த் திரைப்படத்தின் முதல் பின்னணிப் பாடகி ஆனார். இவர் 1940களின் பிற்பகுதி வரை அனைத்திந்திய வானொலியின் இசைக் கச்சேரிகள் மற்றும் நிகழ்ச்சிகளைத் தொடர்ந்தார்.

இலலிதா இசை நிகழ்ச்சியிலிருந்து ஓய்வு பெற்ற பிறகு மும்பையில் இசை மாணவர்களுக்குக் கற்பித்தார். இவரது சிறந்த மாணவர்களில் ஒருவர் பாடகரும் இசையமைப்பாளருமான சங்கர் மகாதேவன் ஆவார்.

தனிப்பட்ட வாழ்க்கை
------------------

கே. எஸ். வெங்கட்ராம் என்பவரை மணந்தார். இலலிதா மும்பையில் வசித்து வந்தார். பாடகி கல்யாணி இராமதாசு உட்பட ஐந்து குழந்தைகள் இந்த இணையருக்கு இருந்தனர். இவரது பேரக்குழந்தைகளில் ஒருவரான கிருஷ்ணா ராம்தாசு தொழில்முறை கைம்முரசு இணை கலைஞர். இலலிதா 1992-இல் இறந்தார்.

மேற்கோள்கள்
-----------

1. 1 2 3 4 5  Sriram, Krishnan. "The First Playback Voice of Tamil Cinema". *The Verandah Club* (in ஆங்கிலம்). பார்க்கப்பட்ட நாள் 2021-11-21.
2. ↑  "The Making of the Saranagati Song". *Arunachala Ashrama, The Archives*. பார்க்கப்பட்ட நாள் 2021-11-21.
3. ↑  "Mrs. Lalita Venkatram". .
4. ↑  Kumar, S. r Ashok. "Chronicling the life of movie mogul AV Meiyappan" (in en-IN). .
5. ↑  "Grand Variety Entertainment". .
6. ↑  "Andhra Mahasabha Celebrations". .
7. ↑   (in en) *The Indian Listener: Vol. XIII. No. 15: Madras 1*. .
8. ↑  "Shankar Mahadevan". *Kennedy Center* (in ஆங்கிலம்). பார்க்கப்பட்ட நாள் 2021-11-21.
9. ↑  "Krishna Ramdas TABLA". *Krishna Ramdas TABLA*. பார்க்கப்பட்ட நாள் 2021-11-21.

வெளி இணைப்புகள்
---------------

* லலிதா வெங்கட்ராம் பாடும் பதிவு, யூடியூப்பில்
**திகதி** அல்லது **தேதி** என்பது ஒரு நாட்காட்டி முறையில் ஒரு குறிப்பிட்ட நாளைக் குறிக்கிறது. எடுத்துக்காட்டாக சனவரி 14, 2009 ஆகும். இது பொதுவாக பயன்படுத்தப்படும் கிரெகொரியின் நாட்காட்டிக்கு அமைய ஆகும். அதே நாள் திருவள்ளுவர் நாட்காட்டியில் தை 1, 2040 ஆக அமைகிறது. ஒரு குறிப்பிட்ட நிகழ்வு எந்த திகதியில் நடைபெறுகிறது என்பது நேர வலயத்தையும் பொறுத்தே அமையும்.

திகழி என்ற சொல்லே மூலம் என்றும் ஓர் கூற்று உண்டு. அதனைத் ஈழத்தில் திகதி என்றும்   என தமிழ்நாட்டிலும் தேதி புழங்குகின்றோம். வடமொழியினர் அதனை எடுத்து 'திதி' என்பர். 

( நிலவு ஓவ்வொரு நாளும் ஒவ்வொரு விதமாகத் திகழ்வதால் 'திகழி').

மேலும் பார்க்க
--------------

* சர்வதேசமயப்படுத்தலும் உள்ளூர்மயப்படுத்தலும்

மேற்கோள்கள்
-----------

வெளியிணைப்புகள்
---------------

* The ISO 8601 Date Format
* "NLS (National Language Support) information page". Microsoft. Archived from the original on 2008-03-15. பார்க்கப்பட்ட நாள் 2008-10-13.
* Today's date (Gregorian) in over 400 more-or-less obscure foreign languages பரணிடப்பட்டது 2017-06-29 at the வந்தவழி இயந்திரம்
ஒட்டவா போது நூலகத்தின் நடமாடும் நூலகம்.இந்த வண்டி Saf-T-Liner HDX ஒப்புரவு போன்றது.
**நடமாடும் நூலகம்** (*mobile library* அல்லது *Bookmobile*) என்பது புத்தகங்களை அனைவரும் படிக்கும் வகையில் அவர்களிடம் கொண்டு சேர்ப்பதற்காக புத்தகங்களை வண்டி கொண்டு எடுத்துச்செல்வதாகும். ஆனால் நடமாடும் நூலகம் என்பது கண்டிப்பாக வண்டி கொண்டு தான் இருக்கவேண்டும் என்ற அவசியமில்லை, ஆனால் வளரும் நாடுகளில் வண்டி இல்லாமலும் நடமாடும் நூலகங்கள் இருக்கின்றன. ஒரு பெரிய வண்டியில் புத்தங்களை அலமாரியில் அடுக்கி வைத்துக்கொண்டு செல்லும் ஒரு முறையாகும்.

வரலாறு
------

பிரித்தானிய வோர்க்மேன் என்ற நாளிதழ் முதன் முதலில் பிப்ரவரி 1ஆம் தேதி 1857ல் நடமாடும் நூலக முறையை அறிமுகப்படுத்தினர்.

தமிழகத்தில் நடமாடும் நூலகம்
---------------------------

மன்னார்குடி, மேலவாசல் கிராமத்தை சேர்ந்த கனகசபை பிள்ளை என்பவர் நடமாடும் நூலகத்தினை உருவாக்கியுள்ளார். இது தற்போது தஞ்சை தமிழ் பல்கலைக்கழகத்தில் உள்ளது. இது 1931ல் இந்தியாவின் நூலக அறிவியலின் தந்தை எனப்படும் ச.இரா.அரங்கநாதன் என்பவரால் துவக்கப்பட்டது.

தமிழக செய்திகளில்
-----------------

* "திறந்த தொகுப்பு" என்ற நடமாடும் நூலக அங்குரார்ப்பண வைபவம் பரணிடப்பட்டது 2016-03-15 at the வந்தவழி இயந்திரம்
* படிக்கும் பழக்கத்தை அதிகரிக்க நடமாடும் நூலகம் பரணிடப்பட்டது 2009-05-31 at the வந்தவழி இயந்திரம்
* கும்பகோணத்தை சேர்ந்த முருகராஜ் என்பவற்றின் நடமாடும் நூலக முயற்சி பரணிடப்பட்டது 2013-06-22 at the வந்தவழி இயந்திரம்
* தூத்துக்குடியில் ஒருவரின் நடமாடும் நூலக முயற்சி

மேற்கோள்கள்
-----------

1. ↑
2. ↑
3. ↑  Garfield, Eugene (6). "A Tribute to S. R. Ranganathan, the Father of Indian Library Science. Part 1. Life and Works". Essays of an Information Scientist 7: 38, 39
4. ↑
**ரூபா ரேவதி** (மலையாளம்: രൂപ രേവതിRoopa K. R. என்றும் அழைக்கப்படும் இவர் ஓர் இந்திய இசைக்கலைஞர், வயலின் கலைஞர் மற்றும் பின்னணி பாடகர் ஆவார். இவர் ஒரு பின்னணி பாடகராக தனது வாழ்க்கையைத் தொடங்கினார் மலையாளத் திரைப்படம் *மதம்பி*யில் 2008-இல் தனது முதல் பாடலைப் பதிவு செய்தார். தமிழ் மற்றும் கன்னடம் திரைப்படங்களிலும் பாடியுள்ளார். இவர் உண்மைநிலை நிகழ்ச்சி ஒன்றில் அம்ருதா தொலைக்காட்சியில் கலந்துகொண்டு வெற்றி பெற்றார்.

வாழ்க்கை
--------

ரேவதி கேரளாவின் எர்ணாகுளத்தில் பிறந்தார். இவர் மாலினி அரிகரன் மற்றும் தாமரக்காடு கோவிந்தன் நம்பூதிரி ஆகியோரின் கீழ் தனது ஐந்து வயதில் கருநாடக இசையைக் கற்றுக்கொள்ளத் தொடங்கினார்.

இப்போது, இவர் பி. உன்னிகிருஷ்ணன் மற்றும் எம். ஜெயச்சந்திரன் ஆகியோரின் கீழ் இதைத் தொடர்கிறார்.

தொழில்
------

ரேவதி 2008ஆம் ஆண்டில் "என்டே சாரிகே" பாடலுடன் பின்னணி பாடகியாக அறிமுகமானார். பி. உன்னிகிருஷ்ணனின் மலையாளப் படமான *மதம்பி* இசை இயக்குநர் எம். ஜெயச்சந்திரனின் இசையில் பாடினார்.

2011ஆம் ஆண்டில், மலையாளத் திரையுலகில் வயலின் கலைஞராக அறிமுகமானார். பிருத்விராஜ் சுகுமாரன்- நடித்த *உருமி* எனும் தீபக் தேவ் இசையமைத்த படத்தில் வயலின் கலைஞராகப் பணியாற்றினார்.

### உண்மைநிலை நிகழ்ச்சி

* 2007-அம்ருதா தொலைக்காட்சி *சூப்பர் ஸ்டார் குளோபல்* வெற்றியாளர்.

மேற்கோள்கள்
-----------

1. ↑  "Reaching the stars". *தி இந்து*. n.d. பார்க்கப்பட்ட நாள் 16 October 2014.
2. 1 2  "Roopa crowned Amrita Super Star Global: Bags a mercedes". indiantelevision.org.in. n.d. பார்க்கப்பட்ட நாள் 16 October 2014.

வெளி இணைப்புகள்
---------------

* அதிகாரப்பூர்வ வலைப்பதிவு
* அதிகாரப்பூர்வ யூடியூப் சேனல்

|  |  |
| --- | --- |
| ஆளுமைக் கட்டுப்பாடு: கலைஞர் இதை விக்கித்தரவில் தொகுக்கவும் | 
* MusicBrainz

 |
**6-மெத்தில்சல்பினைல்)யெக்சைல் ஐசோதயோசயனேட்டு** (*6-(Methylsulfinyl)hexyl isothiocyanate*) என்பது C8H15NOS2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதைச் சுருக்கமாக 6-எம்.ஐ.டி.சி அல்லது 6-எம்.எசு.ஐ.டி.சி என்ற ஆங்கில எழுத்துகளில் குறிப்பிடுவர். ஐசோதயோசயனேட்டு குழுவைச் சேர்ந்த கரிமகந்தகச் சேர்மம் என்று இதை வகைப்படுத்தலாம். முட்டைக்கோசு, காலிபிளவர் போன்ற வகை காய்களிலிருந்து, குறிப்பாக வசாபி எனப்படும் சப்பானிய பச்சைக் கடுகு வகையிலிருந்து 6-மெத்தில்சல்பினைல்)யெக்சைல் ஐசோதயோசயனேட்டு பெறப்படுகிறது. மற்ற ஐசோதயோசயனேட்டுகளைப் போலவே இதுவும் குளுக்கோசினோலேட்டை மைரோசினேசு நொதி செல்லை காயப்படுத்தி நிலைமாற்றம் செய்வதால் உருவாகிறது.

புதிதாக துருவப்பட்ட வசாபி தண்டுப்பகுதியை தலைமுடியில் தேய்த்தால் அது முடி வளர்ச்சியை ஊக்குவிக்கிறது என்ற நம்பிக்கை சப்பானில் தற்போது நிலவுகிறது. ஏனெனில் உலகின் மிகப்பெரிய வசாபி தயாரிப்பாளரான கின்னி நிறுவனம் 6-எம்.ஐ.டி.சி முடி வளர்ச்சியை ஊக்குவிக்கிறது என்று கூறுகிறது .

மேற்கோள்கள்
-----------

1. ↑  Azouaoui, Sirine (26 May 2017). "In Japan, people are putting wasabi on their heads to stimulate hair growth". Archived from the original on 27 மே 2017. பார்க்கப்பட்ட நாள் 12 மார்ச்சு 2019.
**சிபு சக்ரவர்த்தி (Shibu Chakravarthy)** இவர் ஓர் இந்தியப் பாடலாசிரியரும், திரைக்கதை எழுத்தாளரும் மற்றும் கதாசிரியரும் ஆவார். இவர் முக்கியமாக மலையாளத் திரைப்படங்களில் பணியாற்றுகிறார். சுமார் 200 பாடல்களை எழுதியுள்ளார். *நாயர் சாப்*, *மனு மாமா*, *ஆதர்வம்* உள்ளிட்ட பல்வேறு படங்களுக்குத் திரைக்கதை எழுத்தாளராகவும் இருந்துள்ளார். இவர் மோலிவுட்டில் புதிய படங்களுக்கு எழுதுகிறார். 1984ஆம் ஆண்டில் *அல்லிமலர்காவ்* திரைப்படத்திற்காகத் தனது முதல் பாடலை எழுதினார். இவர் இன்னும் திரைத்துறையில் பணியாற்றுகிறார். 80க்கும் மேற்பட்ட படங்களில் பணியாற்றியுள்ளார்.

ஆரம்ப கால வாழ்க்கை
------------------

சிபு சக்ரவர்த்தி கொச்சியில் 1961 பிப்ரவரி 17 அன்று, எர்ணாகுளம் மாவட்டத்தின் கலூரில், மறைந்த கே. ஜி. தாஸ் மற்றும் ஆசிரியரான லீலா என்பவருக்கும் பிறந்தார். எடப்பள்ளி புனித ஜார்ஜ் பள்ளியிலிருந்து தனது பள்ளிப் படிப்பை முடித்தார். இவர் தனது மாமா எரூர் வாசுதேவன் என்பவரால் ஈர்க்கப்பட்டு மிகச் சிறிய வயதிலேயே கவிதைகள் எழுதத் தொடங்கினார்.

பாடலாசிரியர்
------------

18 வயதில் மலையாள அடிப்படை இசைத்தொகுப்புகளுக்கு பாடல்களை எழுதத் தொடங்கினார்.

இவரை 'பிரகாஷ் மூவி டோன்' என்ற நிறுவனத்தின் இராஜன் பிரகாஷ் மலையாளத் திரையுலகில் அறிமுகப்படுத்தினார். 1984ஆம் ஆண்டில் தனது 23 வயதில் மகாராஜா கல்லூரியில் தத்துவத்தில் முதுகலைப் பட்டம் செய்து கொண்டிருந்தபோது, இவரது முதல் படம் *அல்லிமலர்காவ்* வெளிவந்தது. திரைப்படத் துறையில் பணியாற்றும் போது பத்திரிகைத் துறையில் சான்றிதழ் பட்டம் பெற்றார்.

ஷைமா என்ற படத்தில் இவர் எழுதிய "செம்பருத்தி பூவு" என்ற பாடல் பெரியளவில் அவருக்கு வெற்றியைத் தந்தது.. மேலும் இவர் மலையாளத் திரையுலகில் வெற்றிகரமான பாடலாசிரியரானார். 80க்கும் மேற்பட்ட படங்களில் சுமார் 250 பாடல்களையும், திருவிழா/பக்தி பாடல்களுக்காகச் சுமார் 200 பாடல்களையும் எழுதியுள்ளார்..

தனிப்பட்ட வாழ்க்கை
------------------

சக்ரவர்த்திக்கு நான்கு சகோதரிகள் உள்ளனர். இவரது மனைவி ஷிஜி, விஜயனா சாகர் பள்ளியில் (என்.பி.ஓ.எல் பள்ளி) முதல்வராகப் பணிபுரிகிறார். இவருக்கு ஒரு மகன் சாந்தனு மற்றும் ஒரு மகள் மாளவிகா, ஆஸ்திரேலியாவின் தெற்கு ஆஸ்திரேலியா பல்கலைக்கழகத்தில் மாணவியாக இருக்கிறார். சக்ரவர்த்தி ஒரு தீவிர வாசகர், இவருடைய ஆர்வங்கள் தத்துவம் மற்றும் உளவியல் ஆகும்.

மேற்கோள்கள்
-----------

1. ↑  "Shibu Chakravarthy in MSI". malayalasangeetham. பார்க்கப்பட்ட நாள் 2012-02-28.

வெளி இணைப்புகள்
---------------

* ஐ.எம்.டி.பி இணையத்தளத்தில் சிபு சக்கரவர்த்தி
* *Shibu Chakravarthy* at the Malayalam Movie Database
**ராமச்சந்திரர் கோயில்** என்பது இந்தியாவின் சத்தீஸ்கர் மாநிலத்தில் உள்ள ராஜிமில் அமைந்துள்ள ஒரு கோயிலாகும்.

வரலாறு
------

இந்த கோயில் கட்டப்பட்ட காலம் அறியப்படவில்லை. அலெக்சாண்டர் கன்னிங்ஹாம் என்பவர், தனது 1884ம் ஆண்டு அறிக்கையில், கோவிந்த் லால் என்ற வணிகரால் சுமார் 250 அல்லது 400 ஆண்டுகளுக்கு முன்பு இந்த கோயில் கட்டப்பட்டதாகக் கூறுகிறார். அதனால், இது கிபி 17 அல்லது 15 ஆம் நூற்றாண்டுக்கு ஒத்ததாக இருக்கும் என்று கருதப்படுகிறது.

விளக்கம்
--------

 கோயிலின் உட்புறம்
இக்கோயில் ராஜீவ் லோச்சன் கோயிலைப் போலவே ஒரு பீடத்தில் அமைந்துள்ளது. இதன் அஸ்திவாரம் கல்லால் கட்டப்பட்டுள்ளது, அதே சமயம், கோயில் கட்டுமானம் பூசப்பட்ட செங்கல் அமைப்பாக உள்ளது. 

### மண்டபம்

இந்த கோயில் மண்டபத்தின் கூரையானது தலா ஐந்து தூண்கள் கொண்ட இரண்டு வரிசைகளால் தாங்கப்பட்டுள்ளது. இவற்றுக்கு ஏற்ப, ஒவ்வொரு பக்கச் சுவர்களிலிருந்து போதுமான இடைவெளியில் ஐந்து சதுரத் தூண்கள் உள்ளன. இதனால் மொத்தம் பத்து சதுரத் தூண்கள் மற்றும் பத்து தூண்கள் இந்த மண்டபத்தில் உள்ளன. 

இந்தக் கோவிலின் சதுரத்தூண்கள் மற்றும் தூண்கள் கோயிலை விட மிகவும் பழமையானது என்று கருதப்படுகிறது. இது கிபி 7 ஆம் நூற்றாண்டைச் சேர்ந்தது என்பது தெளிவாகிறது. இவை அனைத்தும் சிர்பூரின் இடிபாடுகளில் இருந்து கொண்டு வரப்பட்டவை என்று நம்பப்படுகிறது. கங்கையின் இரண்டு வெவ்வேறு உருவங்கள் இருப்பதால், இரண்டு வெவ்வேறு கோயில்களின் இடிபாடுகள் இணைக்கப்பட்டிருக்க வேண்டும் என்று கன்னிங்ஹாம் குறிப்பிடுகிறார், ஏனெனில் ஒரு கோயிலில் பொதுவாக கங்கையின் இரட்டை பிரதிநிதித்துவங்கள் இல்லை. 

நான்கு தூண்களில் பெரிய, ஒற்றைக்கல்லில் செதுக்கப்பட்ட உருவங்கள் உள்ளன. இரண்டில் பெண் உருவங்கள் உள்ளன. மற்றொன்று மரத்தின் கிளையை வைத்திருக்கும் பெண் உருவத்தைக் கொண்டுள்ளது. நான்காவதாக இருக்கும் தூணில் ஒரு ஆண் மற்றும் பெண் உருவம் உள்ளது. மேலும், ஒரு குரங்கு மாமரத்தின் மீது இருக்கும் உருவம் காணப்படுகிறது. 

### கருவறை

கருவறையின் நுழைவாயில் மூன்று கதவு அடைப்புகளைக் கொண்ட முந்தைய கதவு சட்டகத்தைக் கொண்டுள்ளது. பின்னர் கருவறையின் உட்புறத்தில், நான்கு கதவு அடைப்புகளைக் கொண்ட கதவு சட்டகத்திற்குள் உள்ளது. முந்தைய வாசல் அதன் வடிவமைப்பில் வாகாடகா செல்வாக்கைக் காட்டுகிறது. வலதுபுறத்தில் அதன் வெளிப்புற கதவு அடைப்புகளின் அடிப்பகுதி ஒரு குனிந்துகிடக்கும் யக்ஷாவாகும், இடதுபுறத்தில் அதன் எதிரணி சிதைக்கப்பட்டுள்ளது. பிந்தைய கதவு சட்டகம் சுமார் 17 ஆம் நூற்றாண்டைச் சேர்ந்தது எனச் சொல்லப்படுகிறது.

மேற்கோள்கள்
-----------

1. 1 2  Viennot, Odette (1958). "Le Temple De Ramachandra a Rajim" (in fr). *Arts Asiatiques* **5** (2): 138–143. பன்னாட்டுத் தர தொடர் எண்:0004-3958. .
2. 1 2 3 4   *Report Of A Tour In The Central Provinces And Lower Gangetic Doab*. .
3. ↑   *Encyclopaedia of Indian Temple Architecture: Volume II, Part 1*. 1988. .
**லதா குரியன் ராஜீவ்**, இந்தியாவின் கேரளாவைச் சேர்ந்த திரைப்படத் தயாரிப்பாளரும், தொழிலதிபருமாவார். பிரபல மலையாள திரைப்பட இயக்குனரான, டி.கே. ராஜீவ் குமாரின் மனைவியுமாவார். இவர், *நீல தேவதை பட நிறுவனம்* என்ற நிறுவனத்தின் மூலம் மூன்றுக்கும் மேற்பட்ட  மலையாளத் திரைப்படங்களைத் தயாரித்துள்ளார். மேலும் திருவனந்தபுரத்தில் உள்ள கலைக்கூடமான *லா கேலரி 360*  என்பதன் உரிமையாளரான லதா, கலைக் காப்பாளராகவும், விரிவுரையாளராகவும் இருந்து வருகிறார். சென்னை ஸ்டெல்லா மேரிஸ் கல்லூரியில் கலை வரலாற்றில் முதுகலைப் பட்டம் பெற்றுள்ள இவர் தற்போது கேரளாவில் வசித்து வருகிறார்.

1999 ஆம் ஆண்டில் வெளியான ஜலமர்மரம் இவரது முதல் திரைப்படத் தாயாரிப்பாகும். இப்படத்தை டி.கே.ராஜீவ் குமார் இயக்கியுள்ளார். இது, கேரளாவின் பழமையான நீர் உயிர்நாடிகளின் மாசுபாட்டைப் புறக்கணிப்பதைப் பற்றி ஒரு குழந்தையின் பார்வையில் சொல்லப்பட்ட கதையாகும். இத்திரைப்படம், அந்த ஆண்டிற்கான சுற்றுச்சூழல் பற்றிய சிறந்த திரைப்படம் மற்றும் சிறந்த குழந்தை நடிகருக்கான தேசிய விருதுகளை வென்றுள்ளது. அத்தோடு, தொகுப்பாளர் ஸ்ரீகர் பிரசாத்துக்கான சிறந்த தொகுப்பாளர் மற்றும் சிறந்த திரைக்கதைக்கான இரண்டாம் இடம் ஆகிய கேரள மாநில திரைப்பட விருதுகளையும் பெற்றுள்ளது.

இயக்குனர் குமார் இயக்கிய இவரது இரண்டாவது திரைப்படத் தயாரிப்பான சேஷம், நடிகர் ஜெயராம் நடித்த மனநலம் மற்றும் சமூக உணர்வின்மை பற்றிய கதையை மையமாகக் கொண்டதாகும். இது சிறந்த திரைப்படத்திற்கான கேரள மாநில விருது, ஸ்ரீகர் பிரசாத்துக்கான தொகுப்பாளர், சிறந்த ஒலிப்பதிவு, சிறந்த கதை மற்றும் முன்னணி நடிகரான ஜெயராமுக்கான சிறப்பு நடுவர் விருது உட்பட பல்வேறு விருதுகளை வென்றுள்ளது.

இவரது மூன்றாவது தயாரிப்பான, கிட்டத்தட்ட முழுக்க முழுக்க அடுக்குமாடி மின்தூக்கியில் நடக்கும் ஒரு விறுவிறுப்பான உளவியல் சம்பந்தப்பட்ட, அப் & டவுன் - முகலில் ஓரழுண்டு என்பதாகும், இந்திரஜித் சுகுமாரன் மற்றும் ஒரு குழும நடிகர்களுடன் இயக்குனர் குமார் இயக்கத்தில் 2013 ஆம் ஆண்டில் வெளியிடப்பட்டது.  

2013 ஆம் ஆண்டில், தீப்தி நாயர் எழுதிய மலையாளக் குறும்படமான கொலோன் என்பதை இயக்கி வெளியிட்டதன் மூலம் இயக்குனராகவும் அறிமுகமானார். இந்த குறும்படம், 'நீல தேவதை பட நிறுவனத்தின்' முதல் குறும்படமாகும். ஒரு பெண்ணின் வாழ்க்கையை ஒரே நாளில் நடக்கும் சம்பவங்கள் எவ்வாறு மாற்றும் என்ற அனுபவத்தை மையமாக வைத்து இப்படம் உருவாகியுள்ளது.

மேலும் மலையாளத்தில் முழுநீள திரைப்படமான *ஹூ ஆம் ஐ* (2012) என்பதை ஒரு பரிசோதனையாக பிரவீன் பி கோபிநாத் திரைக்கதை எழுதி நடித்துள்ள படத்தை இயக்கியுள்ளார். அன்றாட வாழ்வில் ஆன்மீகத்தை மையமாகக் கொண்டு நடைபெறும் தில்லுமுல்லுகளைப் பற்றி பார்வையாளர்களிடம் கடுமையான கேள்விகளைக் கேட்கும் விதமாக இது அமைக்கப்பட்டுள்ளது.

மேற்கோள்கள்
-----------

1. 1 2  Sathyendran, Nita (2 March 2011). "With a personal touch". *The Hindu*. .
2. 1 2  "'Age is Just a Number'".
3. ↑  "Metro Plus Thiruvananthapuram / People : Spanish outing". *தி இந்து*. 2009-01-01. Archived from the original on 2013-01-26. பார்க்கப்பட்ட நாள் 2012-11-19.
4. ↑  "Kerala Film Chamber". Archived from the original on 2020-05-22. பார்க்கப்பட்ட நாள் 2023-03-29.
**லாக்டோநைட்ரைல்** (*Lactonitrile*) என்பது CH3CH(OH)CN என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தொழிற்துறையில் எத்தில் லாக்டேட் மற்றும் லாக்டிக் அமிலம் தயாரிக்கும்போது ஒர் இடைநிலை வேதிப்பொருளாக இது கிடைக்கிறது. அசிட்டால்டிகைடின் சயனோ ஐதரின் சேர்மமான இது நிறமற்ற ஒரு நீர்மமாகும். இருப்பினும் சிதைந்த மாதிரிகள் மஞ்சள் நிறத்தில் தோன்றும்.

தயாரிப்பு
---------

அசிட்டால்டிகைடுடன் ஐதரசன் சயனைடைச் சேர்த்து வினைபுரியச் செய்தால் லாக்டோநைட்ரைல் உருவாகும்.

லாக்டிக் அமிலத்தினுடைய எசுத்தர்கள் தயாரிப்பில் லாக்டோநைட்ரைல் பயன்படுகிறது.

சயனோ ஐதரின்கள் அதிக நச்சுத்தன்மை வாய்ந்த ஐதரசன் சயனைடிற்கான ஆதாரமாகும். அமெரிக்க அவசரகால திட்டமிடல் மற்றும் சமூகம் அறியும் உரிமைச் சட்டத்தின் (42 யு.எசு.சி. 11002) பிரிவு 302 இல் வரையறுக்கப்பட்டுள்ளபடி அமெரிக்காவில் லாக்டோநைட்ரைல் மிகவும் ஆபத்தான வேதிப்பொருளாக வகைப்படுத்தப்பட்டுள்ளது. கணிசமான அளவில் உற்பத்தி செய்யவும் சேமித்து வைக்கவும் அல்லது பயன்படுத்தவும் அறிக்கை செய்து அனுமதி பெற வேண்டிய கட்டாயத்திற்கு உட்பட்டுள்ளது.

மேற்கோள்கள்
-----------

1. 1 2  Westhoff, Gerrit; Starr, John N. (2005), "Lactic Acids", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a15\_097.pub3
2. ↑   *40 C.F.R.: Appendix A to Part 355—The List of Extremely Hazardous Substances and Their Threshold Planning Quantities* (July 1, 2008 ). Government Printing Office.. பார்த்த நாள்: October 29, 2011.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Rattus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**துர்கெசுதான் எலி** (*Turkestan rat-ரேட்டசு பைக்தோரிசு*) என்பது கொறிணி குடும்பமான முரிடேயில் உள்ள ஒரு சிற்றினம் ஆகும்.

வாழ்விடம்
---------

துர்கெசுதான் சிற்றினம் ஆப்கானித்தான் முதல் சீனா வரையிலான ஆசிய கண்டம் முழுவதும் 1,200 முதல் 4,250 மீ உயரத்தில் காணப்படுகிறது. இது மலைப்பகுதிகள், பாறைகள் நிறைந்த பகுதிகளில் வாழ்கின்றது. மேலும் பயிரிடப்பட்ட அல்லது குடியிருப்பு பகுதிகளில் அடிக்கடி காணப்படும்.

மேற்கோள்கள்
-----------

1. 1 2  Smith, A.T.; Johnston, C.H. (2017). "*Rattus pyctoris*". *IUCN Red List of Threatened Species* **2016**: e.T19370A115150159. doi:10.2305/IUCN.UK.2016-3.RLTS.T19370A22445185.en.. பார்த்த நாள்: 8 March 2022.

* 

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1766361
* விக்கியினங்கள்: Rattus pyctoris
* BOLD: 112235
* EoL: 1179407
* GBIF: 4264918
* iNaturalist: 75001
* ITIS: 970897
* IUCN: 19370
* MSW: 13001774
* என்.சி.பி.ஐ: 583359

 |
**உச்சித்த பகவதி** (*Uchitta Bhagavathy*) இந்தியாவின் கேரளாவில் உள்ள வடக்கு மலபார் பகுதியில் வழிபடப்படும் ஒரு பிராந்திய இந்து தெய்வம். உச்சித்தம் தெய்யம் வடிவமாக வழிபட்டு நடத்தப்படுகிறது. இந்தத் தெய்வத்தின் முக்கிய கோவில்கள் கேரளாவில் கண்ணூர் மற்றும் காசர்கோடு மாவட்டங்களில் உள்ளன.

கண்ணோட்டம்
----------

உச்சித்த பகவதி ஒரு பிராந்திய இந்து தெய்வம், முக்கியமாக கேரளாவில் கண்ணூர் மற்றும் காசர்கோடு மாவட்டங்களில் வழிபடப்படுகிறது. உச்சித்தாவை **அடியேரி மடத்தில் உச்சித்த பகவதி** (அடியேரி மாதாவின் உச்சித்த பகவதி என்று பொருள்) மற்றும் **வடக்கினகதச்சி** என்றும் அழைக்கிறார்கள். உச்சித்த தெய்யம் முக்கியமாக கேரளாவின் மலாயா சமூகத்தினரால் ஆடப்படுகிறது. வேளார் சமூகமும் இந்தத் தெய்யத்தை நடத்துகின்றனர்.

உச்சித்தா பெண்களால் மிகவும் விரும்பப்படும் தெய்வம். சுகப்பிரசவம் நடக்கப் பெண்கள் இந்த அம்மனை வேண்டிக் கொள்கிறார்கள்

சொற்பிறப்பியல்
--------------

தேவி சத்தமாகப் பேசுவதால் (மலையாளத்தில் *உச்சத்தில்*) உச்சித்தா என்று பெயர் பெற்றதாகக் கூறப்படுகிறது.

நம்பிக்கை
---------

ஒவ்வொரு தெய்யத்தின் தோற்றத்திற்கும் பல்வேறு புராணக்கதைகள் உள்ளன. உச்சித்தாவின் தோற்றம் குறித்தும் பல்வேறு கதைகள் புழக்கத்தில் உள்ளன.

கிருஷ்ணனுக்குப் பதிலாக கம்சனால் கொல்லப்படவிருந்த உச்சித்தா தெய்வம் என்பது ஒரு நம்பிக்கை. கம்சன் இவரைக் கொல்ல முயன்றபோது, கம்சனைக் கொன்றவன் (கிருஷ்ணன்) பூமியில் பிறந்தான் என்று உரத்த குரலில் அழைத்ததாகக் கூறப்படுகிறது.

மற்றொரு புராணக்கதை உச்சித்தா அக்னிக்கு (அக்கினியின் கடவுள்) மகளாகப் பிறந்தார் என்று கூறுகிறது. அக்னி பகவானின் உடலிலிருந்து உதிர்ந்த ஒரு எரிகல் பிரம்மாவின் இருக்கையான தாமரையின் மீது விழுந்தது. இதிலிருந்து தெய்வீக ஒளி பொருந்திய ஓர் அழகான தேவி பிறந்தார். மேலும் பிரம்மா இவளை காமதேவர் மூலமாகவும் பின்னர் தேவியின் வேண்டுகோளின்படியும் சிவபெருமானுக்கு வழங்கினார். உலகைப் பராமரிக்க மனித உருவில் பூமிக்கு வந்தார். அக்னியின் மகள் என்பதால், உச்சித்த தேயம் நெருப்பில் படுத்து, தீக்குச்சியுடன் விளையாடுவதாகவும் கூறப்படுகிறது.

உச்சித்தா பார்வதி தேவியின் மற்றொரு வடிவம் என்றும் நம்பப்படுகிறது. உச்சித்தா சிவனின் மகள் என்று மற்றொரு புராணம் கூறுகிறது.

தெய்யம்
-------

உச்சித்த தெய்யம் மலரில் அமர்ந்திருக்கும் நிலையில்
அக்னியின் மகளாக இருப்பதால், விளையாட்டுத்தனமான உச்சித்த நெருப்பில் அமர்ந்து, படுத்து, தீக்குச்சியுடன் விளையாடுகிறது.

உச்சித்தாவின் சன்னதிகளைத் தவிர, வட மலபாரில் உள்ள பல கோயில்களில் *பெரும்கலியாட்ட மகோத்சவத்தின்* (பிரதான திருவிழா) உச்சித்த பகவதி தெய்யமும் ஆடப்படுகிறது.

மேற்கோள்கள்
-----------

1. 1 2 3 4 5 6  Santhosh, U. P. "ഉച്ചിട്ട (Uchitta)". *Janmabhumi* (in மலையாளம்). Archived from the original on 2023-04-06. பார்க்கப்பட்ட நாள் 2023-04-06.
2. 1 2 3 4  "തീയിലും കനലിലും ഇരുന്ന് ഭക്തർക്ക് ദർശനം നൽകും, മാനുഷ ഭാവത്തിൽ സംസാരിക്കും ഉച്ചിട്ട, വീഡിയോ കാണാം". *Samayam Malayalam* (in மலையாளம்). தி டைம்ஸ் ஆஃப் இந்தியா. Archived from the original on 2023-04-06. பார்க்கப்பட்ட நாள் 2023-04-06.
3. ↑  "Fascinating ritual" (in en-IN). *The Hindu*. 2014-02-07 இம் மூலத்தில் இருந்து 2023-04-06 அன்று. பரணிடப்பட்டது.. .
**பன்னாட்டு வணிக நிறுவனம்** (*International business company*) என்பது பல நாடுகளில் இயங்கி வரும் நிறுமங்கள் ஆகும்.எந்த நாட்டில் அது உருவாக்கப்பட்டதோ அதைவிட கூடுதலாகப் பல நாடுகளில் கூட்டுறுவாக்கப்படுவதாகும்.உலக அளவில் "பலமிக்கவன்" அல்லது "உலக வியாபாரம்" எனப்படும்.ஒரு நாட்டில் வியாபாரத்தை தொடங்கி இரண்டு (அ) அதற்கு மேற்பட்ட நாடுகளில் கூட்டுறுவாக்கப்பட்டு மேலாண்மை செய்யப்படும் நிறுமம், பன்னாட்டு நிறுமம் ஆகும்.

சிறப்பியல்புகள்
---------------

ஒரே சமயத்தில் பல நாடுகளில் செயல்படும். உலகளவில் பெரிய அளவில் செயல்படும். அந்தந்த நாடுகளிலுள்ள கச்சாப்பொருள், பணியாட்கள் மற்றும் சந்தையைப் பயன்படுத்திக் கொண்டு போக்குவரத்து செலவு குறைக்கப்படும்.

பிற செய்திகள்
-------------

உலக அளவில் 500 முதல் 700 பன்னாட்டு நிறுமங்கள் உள்ளன. இதில் சரிபாதி அமெரிக்காவிலும் மீதி வெளியிலும் காணப்படுகின்றன. இவை அயல்நாட்டு முதலீட்டை நேரடியாக கொண்டுள்ளன. வளரும் நாடுகளில் வேலைவாய்ப்பை உருவாக்குகின்றன. வளரும் நாடுகள் இயற்கை வளங்களைப் பயன்படுத்த உதவுகின்றன.

உதாரணங்கள்
----------

* யூனி லீவர் லிமிடெட்-பிரித்தானிய நிறுமம்.
* யூனியன் கார்பைடு-அமெரிக்க நிறுமம்.
* இன்டர் நேஷனல் பிசினஸ் மெசின்-அமெரிக்க நிறுமம்.
* கோகோ கோலா கழகம்-அமெரிக்க நிறுமம்
* பிலிப்ஸ்-டச்சு நிறுமம்.

மேற்கோள்கள்
-----------

1. ↑  "What Are the Implications of Belize's New IBC Legislation?". *Biz Latin Hub* (in அமெரிக்க ஆங்கிலம்). 2019-04-28. பார்க்கப்பட்ட நாள் 2020-05-18.
**அப்போட்டாபாத்**  (*Abbottabad*) அல்லது **ஆப்டாபாத்** (*Abtabad*, /ˈæbətəbɑːd/, /ˈæbtəbɑːd/; உருது: ایبٹ آباد *Ābṭābād*; pronounced [ˈaːbʈaːbaːd̪]) பாக்கித்தானின் *கைபர் பக்தூன்க்வா* மாநிலத்தில் அசீரா பகுதியில் அமைந்துள்ள இதே பெயருள்ள மாவட்டத்தின் தலைநகரமாகும். ஓராஷ் பள்ளத்தாக்கில் 1,260 மீட்டர்கள் (4,134 அடி) உயரத்தில் நாட்டின் தலைநகர் இசுலாமாபாத்திலிருந்து வடகிழக்கில் 115 கிலோமீட்டர்கள் (71 mi) தொலைவிலும் பெசாவரிலிருந்து கிழக்கில் 150 கிலோமீட்டர்கள் (93 mi) தொலைவிலும் அமைந்துள்ளது. 
பாக்கித்தான் முழுமையிலும் இந்நகர் குளுமையான காலநிலைக்கும் உயர்தர கல்விநிலையங்களுக்கும் படைத்துறை அமைப்புகளுக்கும் பெயர்பெற்றது. அல் காயிதா தலைவர் உசாமா பின் லாதின் இங்குதான் 2005ஆம் ஆண்டு முதல் தனது இறுதிக் காலம்வரை வாழ்ந்திருந்தார்.

மேற்கோள்கள்
-----------

1. ↑  "URL accessed April 5, 2006". Archived from the original on ஏப்ரல் 15, 2012. பார்க்கப்பட்ட நாள் மே 9, 2011. `{{cite web}}`: Check date values in: `|archive-date=` (help)
2. ↑  "Pakistan Military Academy - Cadets Training". Pakistanarmy.gov.pk. 1948-01-25. Archived from the original on 2011-05-07. பார்க்கப்பட்ட நாள் 2011-05-03.
3. ↑  Osama bin Laden compound videos released by Pentagon

வெளியிணைப்புகள்
---------------

 
விக்கிமூலத்தில் 1911ஆம் ஆண்டு பிரித்தானிக்கா கலைக்களஞ்சியத்தில் உள்ள கட்டுரையின் உரை ***ஆப்டாபாத்*** உள்ளது.
* அதிகாரப்பூர்வ இணையதளம்


விக்கிப்பயணத்தில் ***Abbottabad*** என்ற இடத்திற்கான பயண வழிகாட்டி உள்ளது.
புனித சேவியர் கல்லூரி, மும்பை
எதெல்பெர்டு பிளாட்டர், இயேசு சபை
**பிளாட்டர் உலர்தாவரகம்** (*Blatter Herbarium* (BLAT),) என்பது இந்தியாவிலுள்ள உலர் தாவரகம் ஆகும். இது மகாரட்டிர மாநிலத்திலுள்ள மும்பை நகரின் புனித சேவியர் கல்லூரியில் உள்ளது. இத்தாவரகம் 1906 ஆம் ஆண்டு சுவிட்சர்லாந்து இயேசு சபை பாதிரியார் எதெல்பெர்டு பிளாட்டர் (Ethelbert Blatter), தனது தாவரவியல் கூட்டாளிகளுடன் தோற்றுவித்தார். இப்பாதிரியார்  இந்தியத் துணைக்கண்டத் தாவர வகைப்பாட்டியல் அறிஞரும் ஆவார். 1941 ஆம் ஆண்டு, இந்திய தாவரவியல் துறைப் பணிகளுக்காக பத்மசிறீ பட்டமும் பெற்ற என்ரி சன்டபா பாதிரியார் (Father Henry Santapau), இந்த உலர் தாவரகத்திற்கு *பிளாட்டர் உலர் தாவரகம்* என மறுபெயரிட்டார். இந்த உலர் தாவரகத்தில் 1816 ஆம் ஆண்டு முதல் சேகரித்த, 1,50,000 இந்திய தாவரயினங்களின் ஆவணங்கள் பாதுகாக்கப் படுகின்றன. இந்த சேகரிப்பில், அல்கா, பூஞ்சை, பிரயோபைற்று, டெரிட்டோபைட்டா, வித்துமூடியிலி அடங்கியுள்ளன. இத்துடன்சிந்து மாகாணம், அறபுத் தீபகற்பம், ஆத்திரேலியா, ஜெர்மனி, சுவிட்சர்லாந்து ஆகிய இடங்களில் இருந்து தாவரயினங்கள் பெறப்பட்டு ஆவணப்படுத்தப்பட்டுள்ளன.

1. ↑  "Herbarium Details - The William & Lynda Steere Herbarium". *The William & Lynda Steere Herbarium*. 2018-10-19. பார்க்கப்பட்ட நாள் 24 மார்ச்சு 2024.
2. ↑  "The Blatter Herbarium". St. Xavier's College. Archived from the original on 18 February 2009. பார்க்கப்பட்ட நாள் 24 மார்ச்சு 2024.
**பரேஷ் சந்திரா பட்டாச்சாாியா**: (பிறப்பு மார்ச் 1-1903) இவா் இந்திய ரிசர்வ் வங்கியின் ஏழாவது கவா்னராக 1 மார்ச் 1962 முதல் 30 ஜூன் 1967 வரை பதவி வகித்தாா்.   அவரது முன்னோடிகளை  போல் அல்லாமல் இந்திய தணிக்கை மற்றும் கணக்கு சேவை (IA&AS) உறுப்பினராகவும்  இவா்  இருந்துள்ளாா். அவர் 1946 புத்தாண்டை கௌரவ படுத்தும் விதமாக பிரித்தானிய எம்பயர் (OBE) ஆணையாளராக நியமிக்கப்பட்டார்.  அவர் நிதி அமைச்சகத்தின் செயலாளராக பணியாற்றினார். பின்னர் கவா்னராக நியமிக்கப்படுவதற்கு முன்னர் இந்திய ஸ்டேட் பாங்க் ஆப் இந்தியாவின் தலைவராகவும் இருந்துள்ளாா்.

இந்தியாவில் தனியாா் வங்கிகளை தேசியமயமாக்கப்படுவதை கடுமையாக எதிா்த்தாா். அவ்வாறு வங்கிகள்  தேசியமயமாக்க ஆகும் செலவுகள் பற்றி உள்துறை துணை பிரதம மந்திரி மொரார்ஜி தேசாய் எச்சரிக்கைக்கு கடிதம் எழுதினார். தனது பதவிக்காலத்தின் போது, பொருளாதார காரணங்களுக்காக  நாணயங்களின் அளவை குறிப்பாக 5, 10 மற்றும் 100 நோட்டுகளின் அளவு குறைக்கப்பட்டது.

பட்டாச்சாாியாவின் பதவி காலத்தில், 1964 ஆம் ஆண்டு இந்தியாவின் தொழிற்துறை மேம்பாட்டு வங்கி, 1963 இல் இந்தியாவின் வேளாண் மறுநிதிக் கூட்டுத்தாபனம்தேசியமயமாக்கல்மற்றும் 1964 ல்  யூனிட் டிரஸ்ட் ஆஃப் இந்தியா ஆகியவைகள் நிறுவப்பட்டது.

குறிப்புகள்
-----------

1. ↑
2. ↑  "P C Bhattacharya". Reserve Bank of India. பார்க்கப்பட்ட நாள் 2008-09-15.
3. ↑  "No. 37598". *இலண்டன் கசெட்* (Supplement). 4 June 1946. p. 2789.
4. ↑  The Congress Split
[*தொடர்பிழந்த இணைப்பு*] Accidental India: A History of the Nation's Passage through Crisis and Change
 By Shankkar Aiyar
5. ↑  P. C. Bhattacharya Bio பரணிடப்பட்டது 2016-03-06 at the வந்தவழி இயந்திரம் In.com Retrieved on 23 August 2013
**பரதேசி** (ஆங்கிலம்:Paradesi) பாலா இயக்கத்தில் அதர்வா மற்றும் வேதிகா நடித்து 2013 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்திற்கான வசனத்தை நாஞ்சில் நாடன் எழுதி, ஜி. வி. பிரகாஷ் குமார் இசையமைத்துள்ளார். இத்திரைப்படம் பி. எச் டேனியலின் ரெட் டீ என்ற ஆங்கில நாவலை அடிப்படையாகக் கொண்டது. தமிழில் இந்நாவலை "எரியும் பனிக்காடு" என்ற பெயரில் இரா முருகவேள் மொழிபெயர்த்திருக்கிறார். 1930 ஆம் ஆண்டுகளில் நடந்த உண்மைச் சம்பவத்தை மையமாகக் கொண்டு உருவாக்கப்பட்டுள்ளது.

கதைச்சுருக்கம்
--------------

இராசா (ஆதர்வா), பிரித்தானாயர் ஆண்டுவந்த நாட்களில் சென்னை மாகாணத்தின் ஒரு கிராமத்தில் வாழும் ஒரு கவலையற்ற இளம் மனிதர். அந்த கிராமத்தில் வசிக்கும் அங்கம்மா, ராசாவை நேசிக்கிறாள். அங்கம்மாவின் காதலலை அவள் தாய் எதிர்க்கிறாள், காரணம் ராசா ஒரு வேலையில்லாதவன்.

இராசா வேலை தேடி அருகிலுள்ள கிராமத்திற்கு செல்கிறான். அங்கே கங்காணியின் நட்பு கிடைக்கிறது. அவரை தனது கிராமத்திற்கு அழைத்துச் செல்கிறான். கங்காணி மலைப்பகுதிகளில் உள்ள பிரித்தானிய தேயிலை தோட்டங்களில் வேலை வாங்கித்தருவதாக கிராமவாசிகளிடம் கூறுகிறார். மேலும் அவர் சரியான விடுதி மற்றும் உயர் ஊதியங்கள் தருவதாக வாக்குறுதி கொடுக்கிறார்.

இராசா மற்றும் கிராம மக்கள் பலர், கங்காணியின் பேச்சைக் கேட்டு அங்கே வேலைக்கு செல்கிறார்கள், வேலைக்குச் சென்ற இடத்தில் அவர்கள் எதிர்நேக்கும் பிரச்சனைகளையும் மீண்டும் அங்கம்மாவை இராசா சந்தித்தானா என்பதையும் மையமாகக்கொண்டு மீதிக்கதை நகர்கிறது.

விருதுகள்
---------

* 2012 ஆம் ஆண்டுக்கான 60- வது தேசிய திரைப்பட விருதுகள் - சிறந்த உடை வடிவமைப்புக்கான தேசிய விருது இந்த படத்தில் பணிபுரிந்த பூர்ணிமாவிற்கு கிடைத்துள்ளது.

ஆதாரங்கள்
---------

1. ↑  "80 நாள்களில் நிறைவடைந்த பரதேசி படப்பிடிப்பு". பார்க்கப்பட்ட நாள் நவம்பர் 21 - 2012 - தினமணி.காம். `{{cite web}}`: Check date values in: `|accessdate=` (help)
2. ↑  "பாலா அவர்களின் பரதேசி திரைப்படத்தின் முதல் கவனிப்பு! அக்டோபர் மாதம் வெளியீடு". Indiaglitz. நவம்பர் 21 2012. பார்க்கப்பட்ட நாள் ஆகஸ்டு 8 2012. `{{cite web}}`: Check date values in: `|accessdate=` and `|date=` (help)

வெளியிணைப்பு
------------

* இணையதள திரைப்பட தரவுத்தளத்தில் *பரதேசி (2013 திரைப்படம்)*
* 'எரியும் பனிக்காடு' நாவல் பற்றி எஸ்.ராமகிருஸ்ணன் எழுதிய குறிப்பு.

| * பா
* உ
* தொ
பாலா இயக்கிய திரைப்படங்கள் |
| --- |
| இயக்கம் | 
* *சேது* (1999)
* *நந்தா* (2001)
* *பிதாமகன்* (2003)
* *நான் கடவுள்* (2009)
* *அவன் இவன்* (2011)
* *பரதேசி* (2013)
* *தாரை தப்பட்டை* (2016)

 |
| தயாரிப்பு | 
* *மாயாவி* (2005)
* *பிசாசு* (2014)
* *சண்டி வீரன்* (2015)

 |
Corn being husked in the yard of a Dungan farmer in Kyrgyzstan
Women in Cape Verde using multiple pestles in a large mortar
தாவரவியலில் **உமி** *(Husk)* (ஒலிப்புⓘ) அல்லது **பதர்** *(hull)* என்பது விதையின் வெளிப்புறக் கூடு அல்லது உறை ஆகும். இது பெரும்பாலும் செடியில் வளரும் சோளம் போன்ற தாவரத்தின் இலைப்போன்ற வெளிப்பகுதியைக் குறிக்கும். இது விதை, பழம், காய்கறிகளின் பாதுகாப்புக் கவசமாகும்.

உமி, பதர், பொட்டு, தோல் எனபன அரிசி, விதை, பருப்பு, பழம், காய்கறி ஆகியவற்றின் பாதுகாப்புறையாகும். இது பூச்சிகளும் சிறு விலங்குகளும் உரித்து நீக்கும் கழிவுகளையும் குறிக்கலாம்.

சமையலில் உமி என்பது பழங்கள் மற்றும் காய்கறிகளின் கழிவு பொருட்களை குறிக்கும். இது செம்பற்று பழத்தின் புற இதழ் மற்றும் காம்பு பகுதிகள் குறிக்கும்.

சில பருப்பு வகை தாவரங்களில் இது பொட்டு எனவும் பழங்களில் தோல் அழைக்கப்படுகின்றது.

பயிர் தாவரங்களில் பூசணி, காடைக்கண்ணி மற்றும் வாற்கோதுமை பயிர்கள் புறவுறை இல்லாதவை என அறியப்படுகின்றது

உமியை, பதரை நீக்குதல்
---------------------

Corn being husked in the yard of a Dungan farmer in Kyrgyzstan
உமியை நீக்குதல் என்பது கூலங்களின் வெளிபுறப் பூச்சை / உறையை நீக்குதலாகும்.

பதரை நீக்குதல் என்பது வைக்கோல் மற்றும் தேவையற்ற விதைகளை நீக்குதலாகும். சில நேரங்களில் இயந்திரங்களின் உதவியுடன் பதர் நீக்கப்படுகிறது. விதைகளிலிருந்து எண்ணெய் எடுப்பதற்காக, விதைகளிலுள்ள அயற் பொருட்கள் நீக்கவேண்டும். பின்னர் விதை மேலுள்ள உறை நீக்கப்படுகிறது. பட்டாணி விதையின் பதரை நீக்குதலில் 3 வகையான முறைகள் பின்பற்றபடுகின்றன.

* வெப்ப முறையில் பதரை நீக்குதல்
* மித வெப்ப முறையில் பதரை நீக்குதல்
* குளிர் முறையில் பதரை நீக்குதல்

வெப்ப முறையில் பதரை நீக்குதல் களத்தில் நேரடியாக பட்டாணிகளைப் பிரிக்க பயன்படுகிறது. மித வெப்ப முறையில் பதரை நீக்குதல் பட்டாணிகளை ஏற்றுமதி செய்ய பயன்படுகிறது. குளிர் முறையில் பதரை நீக்குதல் உலர்த்திப் பதப்படுத்தும் கருவிகள் உள்ள ஆலைகளில் பயன்படுகிறது. உணவுக்கான அரிசியைப் பிரிக்க உமிநீக்கி எந்திரம் தேவைப்படும். இதற்கு பதப்படுத்தும் விளைபொருளையும் கருவியையும் சார்ந்து வேற்பட்ட உறைநீக்க வெப்பநிலைகள் தேர்வு செய்யப்படுகின்றன.

மூன்றாம் உலக நாடுகளில் உமியை நீக்குதல் மற்றும் பதரை நீக்குதல் பெரிய உலக்கையை கொண்டு கைகளினால் செய்யப்படுகின்றது. இவ்வுலக்கை மரத்தால் செய்யப்பட்டதும் ஒன்று அல்லது பலரால் பயன்படுத்த கூடியதாகும்.

உமியும் பதரும் மட்கி, அழிந்து போகும் தன்மைக் கொண்டது. எனவே, இவற்றை எருக்களாக மாற்றலாம்.

மேலும் காண்க
------------

Search Wiktionary
விக்சனரியில் ***husk*** என்னும் சொல்லைப் பார்க்கவும்.

விக்கிமீடியா பொதுவகத்தில்,  
 ***Hulling***   
என்பதில் ஊடகங்கள் உள்ளன. 

* பசை (கோந்து)
* குதிரை வெதுப்பு அப்பம், பதர் நீக்கப்படாத கூலத்தில் இருந்து செய்த வெதுப்பு அப்பம்
* பழத்தோல்
* அரிசி உமி
* அரிசித் தவிடு
* கதிர் அடித்தல்
* தூற்றுதல்

மேற்கோள்
--------

1. ↑  Cote, Wilfred (2013-12-01) (in en). *Biomass Utilization*. Springer Science & Business Media. பன்னாட்டுத் தரப்புத்தக எண்:9781475708332. .
**பி.கே.திரேசியா** (12 மார்ச் 1924 - 18 நவம்பர் 1981) இந்தியாவின் கேரளாவைச் சேர்ந்த பெண் கட்டடப் பொறியாளராவார். ஆசியாவிலேயே ஒரு மாநிலத்தின் தலைமைப் பொறியியலராகப் பொறுப்பேற்ற முதல் பெண் என்ற பெருமையையும் உடையவராவார்..

ஆரம்ப வாழ்க்கை மற்றும் கல்வி
----------------------------

1924 ஆம் ஆண்டு மார்ச் 12 ஆம் தேதி கேரளாவில் திருச்சூர் மாவட்டத்தில் உள்ள எடத்திருத்தியில் பக்தியுள்ள சிரிய கத்தோலிக்க குடும்பத்தில் காக்கப்பன், குஞ்சாலிச்சி என்ற பெற்றோருக்கு ஆறு குழந்தைகளில் இரண்டாவது குழந்தையாக பிறந்தவர் திரேசியா. காட்டூரில் உள்ள செயின்ட் மேரிஸ் உயர்நிலைப் பள்ளியில் பள்ளிக்கல்வியை முடித்துள்ளார். தொடர்ந்து, தனது மகள் பொறியியல் பட்டப்படிப்பைப் படிக்க வேண்டும் என்ற இவரது தந்தையின்  கனவை நிறைவேறும் பொருட்டு கிண்டியில் உள்ள பொறியியல் கல்லூரியில் (CEG), சக பெண் பொறியாளர்களான அய்யாலசோமயாஜுலா லலிதா மற்றும் லீலாம்மா கோஷி ஆகியோருடன் குடிசார் பொறியியல் படித்துள்ளார். இரண்டாம் உலகப் போரின் காரணமாக அவரது பட்டப்படிப்பு மூன்றரை ஆண்டுகளாக சுருக்கப்பட்டதைத் தொடர்ந்து, 1944 ஆம் ஆண்டில் இம்மூவரும், இந்தியாவின் முதல் மூன்று பெண் பொறியாளர்களாக பட்டம் பெற்றனர்,

பொறியியலராக வாழ்க்கை
--------------------

பொறியாளர் பட்டம் பெற்ற பிறகு, பிரித்தானிய ஆட்சியின் கீழ் இருந்த கொச்சி இராச்சியத்தின் பொதுப்பணி ஆணையத்தில் பிரிவு அதிகாரியாக தனது பணியை ஆரம்பித்துள்ள திரேசியா, முலகுன்னத்துகாவு டிபி சானடோரியத்தின் உதவிக் கட்டுமானப் பொறியாளராகப் பதவி உயர்வு பெற்றுள்ளார். 1956 ஆம் ஆண்டில் நிர்வாக பொறியாளரான திரேசியா, அதன்பொருட்டு எர்ணாகுளத்திற்கு குடிபெயர்ந்து அங்கே ஒன்பது ஆண்டுகள் பணியாற்றியுள்ளார். பின்னர் 1966 ஆம் ஆண்டில், கோழிக்கோடு சாலைகள் மற்றும் கட்டிடங்களின் கண்காணிப்பு பொறியாளராக பதவி உயர்வு பெற்றுள்ளார். 1971 ஆம் ஆண்டில், கேரள மாநிலத்தின் தலைமைப் பொறியாளராகப் பதவி உயர்வு பெற்றுள்ளார். இதன்மூலம் நாட்டின் முதல் பெண் தலைமைப் பொறியாளர் என்ற பெருமையைப் பெற்றுள்ளார்,ர்.

எட்டு ஆண்டுகள் தலைமைப் பொறியாளராக இருந்து திறம்பட மேலாண்மை செய்து வந்த திரேசியா, மொத்தமாக முப்பத்துநான்கு ஆண்டுகள் கேரள பொதுப்பணித்துறையில் பணியாற்றிய பிறகு, 1979 ஆம் ஆண்டில் ஓய்வுபெற்றுள்ளார். ஓய்வுக்கு பின்னர் தாஜ் இன்ஜினியர்ஸ் நிறுவனத்தின் நிறுவன ஆலோசகராக பணிபுரிந்துள்ளார்.

மேற்கோள்கள்
-----------

1. ↑   *Roots and wings : inspiring stories of Indian women in engineering*. 2018. .
2. ↑  "PK Thresia: The Forgotten Story of India's First Woman Chief Engineer". *The Better India* (in அமெரிக்க ஆங்கிலம்). 2019-09-10. பார்க்கப்பட்ட நாள் 2020-08-21.
3. ↑   *Unstoppable : 75 stories of trailblazing Indian women*. .
4. ↑  Gogoi, Angarika (2019-09-10). "PK Thresia: The Forgotten Story of India's First Woman Chief Engineer". *The Better India* (in அமெரிக்க ஆங்கிலம்). பார்க்கப்பட்ட நாள் 2023-03-19.
5. 1 2  "Women Engineers of CEG". *AACEG* (in அமெரிக்க ஆங்கிலம்). Archived from the original on 2020-10-30. பார்க்கப்பட்ட நாள் 2020-08-21.
6. ↑  mbcet (2017-07-09). "P.K. Thressia: India's First Woman Chief Engineer". *Engineering, Science & Technology Resources Portal* (in ஆங்கிலம்). பார்க்கப்பட்ட நாள் 2020-08-21.
**கரும்பலகை** என்பது அழித்து அழித்து எழுதக்கூடிய ஒரு எழுது பரப்பு ஆகும். தொடக்கத்தில் கரும்பலகைகள் "சிலேட்" எனப்படும் இயற்கைக் கற்பலகைகளால் செய்யப்பட்டது. எனினும் இது பிற நாடுகளுக்கும் பரவிப் பரவலான பயன்பாட்டுக்கு வந்தபோது, மரப் பலகைகளில் கறுப்புப் பூச்சுப் பூசிக் கரும் பலகைகளாகப் பயன்படுத்தினர். சுவரின் ஒரு பகுதியில் கறுப்பு மை பூசிக் கரும் பலகையாகப் பயன்படுத்துவதும் உண்டு. கரும்பலகையில் எழுதுவதற்கு கல்சியம் சல்பேட்டு என்னும் வேதியியல் சேர்வையினால் செய்யப்படும் சிறிய உருளை வடிவான குச்சிகள் பயன்படுகின்றன. இவை வெண்ணிறமாக இருப்பதால் வெண்கட்டிகள் என அழைக்கப்படுகின்றன.

அமைப்பு
-------

தாங்கியுடன் நிரந்தரமாகப் பொருத்தப்பட்ட கரும்பலகை
கரும்பலகைகள் பலவிதமான அமைப்புக்களில் உள்ளன. அத்துடன் அவ்வக்காலத்துத் தேவைகளைப் பொறுத்தும் கரும்பலகைகளின் வடிவமைப்புக்கள் மாறி வந்துள்ளன. நிரந்தரமான, முழுச் சுவர்களால் சூழப்பட்ட வகுப்பறைகளில் உள்ள கரும்பலகைகள் பொதுவாக ஒரு பக்கச் சுவரில் பொருத்தப்படுவது வழக்கம். முதலில் கரும்பலகைகளை மரத்தினால் செய்து சுவரில் நிரந்தரமாகப் பொருத்திப் பயன்படுத்தினர். இதன் அளவும் வசதிக்கு ஏற்றபடி அமையும். வளர்ச்சியடைந்துவரும் நாடுகளிலுள்ள பாடசாலைகள் பலவற்றில் வகுப்பறைக் கட்டிடங்கள் அரைச் சுவர்களுடன் அமைவதுண்டு. தேவையேற்படும்போது பல வகுப்பறைகளை ஒன்றாக்கி பரீட்சை மண்டபம் முதலியனவாகப் பயன்படுத்தும் தேவைகளுக்காக வகுப்பறைகளுக்கு இடையில் நிரந்தரமான பிரிசுவர்களும் இருப்பதில்லை. இதனால் கரும்பலகைகளை நிரந்தரமாகச் சுவரில் பொருத்தும் சாத்தியம் கிடையாது.

இவ்வாறான வேளைகளில் தனியான தாங்கிகளுடன் கூடியவைய கரும்பலகைகள் பயன்பட்டன. இவ்வாறான கரும்பலகைகள் பொதுவாக மரத்தினால் செய்யப்பட்டன. இவற்றுட் சிலவற்றில் கரும் பலகையும் தாங்கியும் தனித்தனியாக இருக்கும். மூன்று கால்களைக் கொண்ட தாங்கியை நிறுத்தி, அதில் பொருத்தப்பட்டிருக்கும் முளைகளின்மீது கரும்பலகையை வைத்துப் பய்ன்படுத்துவர். பொதுவாக இவ்வாறான வடிவமைப்புக்களில் கரும்பலகையின் உயரத்தை மாற்றும் வசதிக்காக பலகையைத் தாங்கும் முளைகளை ஏற்றியோ இறக்கியோ வைப்பதற்கான வசதிகள் இருப்பதுண்டு. கரும்பலகையின் இரண்டு பக்கங்களிலும் மை பூசப்பட்டிருப்பதால் ஒரு பக்கத்தில் எழுதியதை அழிக்காமல் மறு பக்கம் திருப்பி வைத்துப் பயன்படுத்த முடியும்.

தனியான தாங்கிகளைக் கொண்ட வேறொரு வகையில் கரும்பலகை தாங்கியில் நிரந்தரமாகப் பொருத்தப்பட்டிருக்கும். ஆனால், இரண்டு கால்களையும் மேலே ஒரு நீள்சதுர வடிவான சட்டத்தையும் கொண்டிருக்கும் இவ்வகையில், சட்டத்துக்குள் பொருந்தும் படியான அளவைக் கொண்ட கரும்பலகை அதன் கிடை அச்சுப்பற்றிச் சுழலக் கூடிய வகையில் பொருத்தப்படும். இதன்மூலம் கரும்பலகையைச் சுழற்றுவதன் மூலம் பலகையின் இரண்டு பக்கங்களையும் இலகுவாகப் பயன்படுத்த முடியும்.

மேற்கோள்கள்
-----------

1. ↑  Philip, Shaju (June 30, 2014). "CPM slams use of green boards in Kerala schools". *இந்தியன் எக்சுபிரசு*. பார்க்கப்பட்ட நாள் February 17, 2021.
2. ↑  Downs, Stacy (June 1, 2012). "The ABCs of chalkboard paint". *The Wichita Eagle*. பார்க்கப்பட்ட நாள் February 17, 2021.
3. ↑  Goldsworthy, Jessica (September 23, 2018). "Temporary Signage Ideas For Restaurants". *squaresigns.com*. பார்க்கப்பட்ட நாள் February 17, 2021.
**கோட்லிப் ஹேபர்லேண்ட்** (*Gottlieb Haberlandt*) (28 நவம்பர் 1854, மோசன்மகயாரோவர் - 30 ஜனவரி 1945, பெர்லின்) ஒரு ஆஸ்திரிய தாவரவியலாளர் ஆவார். இவர் ஐரோப்பிய 'சோயாபீன்' முன்னோடி பேராசிரியரான ப்ரிட்ரிக் ஜே. ஹேபர்லேண்ட்டின் மகனாவார். இவருடைய மகன் லுத்விக் ஹேபர்லேண்ட் ஆரம்பகால கட்டத்தில் இனப்பெருக்க உளவியலாளராக இருந்தார். இப்போது நாம் பயன்படுத்தும் பிறப்பு கட்டுப்பாட்டு மாத்திரையின் 'தாத்தா' ஆவார். ஏனெனில் இவரே அந்த மாத்திரையை கண்டுபிடித்து வழங்கினார்.

தனிமைப்படுத்தப்பட்ட திசுக்கள், தாவர திசு வளர்ப்பு முறை குறித்த சாத்தியக்கூறுகளை ஹேபர்லேண்ட் முதலில் சுட்டிக் காட்டினார். திசு வளர்ப்பு மூலம் தனித்தனியான உயிரணுக்களின் சாத்தியக்கூறுகள் மற்றும் திசுக்களின் பரஸ்பர தாக்கங்கள் இந்த முறையால் தீர்மானிக்கப்படலாம் என்று இவர் பரிந்துரைத்தார். திசு மற்றும் செல் பண்பாட்டிற்கான ஹேபர்லேண்டின் அசல் வலியுறுத்தல் வழிமுறைகள் உணரப்பட்டு, உயிரியல் மற்றும் மருத்துவத்தில் குறிப்பிடத்தக்க கண்டுபிடிப்புகளுக்கு வழிவகுத்தன. 1902 ஆம் ஆண்டில் வழங்கப்பட்ட இவரது அசல் யோசனை: "கோட்பாட்டளவில் அனைத்து தாவர செல்கள் ஒரு முழுமையான தாவரத்திற்கு உயிர் கொடுக்க முடியும்".

தாவரங்களில் நடைபெறும் உணவு தயாரிக்கப்படும் உயிர்ச்செயன்முறை ஆராய்ச்சியான ஒளித்தொகுப்பினை 1904 இல் கோட்லிப் ஹேபர்லேண்ட் விவரித்தார்

மேற்கோள்கள்
-----------

1. ↑  Friedrich J. Haberlandt Part 1 – History of Soybeans and Soyfoods in the United States 1766–1900. Soyinfocenter.com. Retrieved on 2012-04-11.
2. ↑  Bonner, J. (1936). "Plant Tissue Cultures from a Hormone Point of View". *Proc. Natl. Acad. Sci.* **22** (6): 426–430. doi:10.1073/pnas.22.6.426. பப்மெட்:16588100. Bibcode: 1936PNAS...22..426B.
3. ↑  Haberlandt, G. (1902) Kulturversuche mit isolierten Pflanzenzellen. Sitzungsber. Akad. Wiss. Wien. Math.-Naturwiss. Kl. Abt. J. 111, 69–92.
4. ↑  Noé, A. C. (1934). "Gottlieb Haberlandt". *Plant Physiol.* **9** (4): 850–855. doi:10.1104/pp.9.4.850. பப்மெட்:16652925.
5. ↑  Plant Tissue Culture. 100 years since Gottlieb Haberlandt. Laimer, Margit; Rücker, Waltraud (Eds.) 2003. Springer ISBN 978-3-211-83839-6
6. ↑  Haberlandt, G. 1904.Physiologische Pflanzanatomie. Engelmann, Leipzig.